
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2907 

29 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επενδυτικού σχεδίου της υπό σύσταση 
επιχείρησης «ΥΠΟ ΣΥΣΤΑΣΗ ΚΑΡΑΒΙΑ ΤΟΥΡΙΣΤΙ¬ 
ΚΗ ΑΝΩΝΥΜΗ ΕΤΑΙΡΕΙΑ» με δ.τ. «ΚΑΡΑΒΙΑ ΤΟΥΡΙ¬ 
ΣΤΙΚΗ ΑΝΩΝΥΜΗ ΕΤΑΙΡΕΙΑ», στην κατηγορία της 
Γενικής Επιχειρηματικότητας των Γενικών Επεν¬ 
δυτικών Σχεδίων του άρθρου 6 του ν. 3908/2011 
(1η περίοδος 2014), όπως ισχύει, για την ενίσχυ¬ 
σή της με το κίνητρο της επιχορήγησης. 1 

Υπαγωγή επενδυτικού σχεδίου της επιχείρησης «ΜΟ- 
ΤΟΡ ΟΪΛ (ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ Α.Ε.» με 
δ.τ. «ΜΟΤΟΡ ΟΪΛ (ΕΛΛΑΣ) Α.Ε.», στην κατηγορία 
της Περιφερειακής Συνοχής των Γενικών Επεν¬ 
δυτικών Σχεδίων του άρθρου 6 του ν. 3908/2011 
(1η Περίοδος 2014), όπως ισχύει, για την ενίσχυ¬ 
σή της με το κίνητρο της επιχορήγησης. 2 

Εγκατάσταση γραφείου στην Ελλάδα της εταιρεί¬ 
ας «ΒάβηζΙΐθη \Α/αηγυ ΕΙβναΙΟΓ δαΙβε Οο., Ι_1<±» που 
εδρεύει στη πόλη Σενζέν της Λαϊκής Δημοκρατί¬ 
ας της Κίνας, σύμφωνα με τις διατάξεις του αν 
89/67, όπως συμπληρώθηκε, τροποποιήθηκε και 
αντικαταστάθηκε με το ν. 3427/2005 (κεφάλαιο 

ΣΤ') και ισχύει. 3 

Τροποποίηση της υπ’ αριθ. IΕ/16854/2466/50149/29- 
05-2009 απόφασης του Υφυπουργού Οικονομί¬ 
ας και Οικονομικών, που αφορά στην υπαγωγή 
της Ελληνικής Εταιρείας «ΟΑΝΤΑΒ ΣΥΜΒΟΥΛΕΥ¬ 
ΤΙΚΕΣ ΥΠΗΡΕΣΙΕΣ ΑΝΩΝΥΜΗ ΕΤΑΙΡΕΙΑ» με δια¬ 
κριτικό τίτλο «ΟΑΝΤΑΒ Α.Ε.» στις διατάξεις του 
νόμου 89/1967, όπως συμπληρώθηκε, τροποποιή¬ 
θηκε και αντικαταστάθηκε με το ν. 3427/2005 (κε¬ 
φάλαιο ΣΤ') και ισχύει. 4 


ΑΠΟΦΑΣΕΙ Σ 

(ΐ) 

Υπαγωγή επενδυτικού σχεδίου της υπό σύσταση επι¬ 
χείρησης «ΥΠΟ ΣΥΣΤΑΣΗ ΚΑΡΑΒΙΑ ΤΟΥΡΙΣΤΙΚΗ 
ΑΝΩΝΥΜΗ ΕΤΑΙΡΕΙΑ» με δ.τ. «ΚΑΡΑΒΙΑ ΤΟΥΡΙΣΤΙΚΗ 
ΑΝΩΝΥΜΗ ΕΤΑΙΡΕΙΑ», στην κατηγορία της Γενικής 
Επιχειρηματικότητας των Γ ενικών Επενδυτικών Σχε¬ 
δίων του άρθρου 6 του ν. 3908/2011 (1η περίοδος 
2014), όπως ισχύει, για την ενίσχυσή της με το κίνη¬ 
τρο της επιχορήγησης. 

Με την υπ 1 αριθ. 52022/ΥΠΕ/6/00259/Γ/Ν.3908/2011/ 
20-10-2014 απόφαση του Υφυπουργού Ανάπτυξης και Αντα¬ 
γωνιστικότητας εγκρίθηκε η υπαγωγή στις διατάξεις του 
Ν.3908/2011, όπως ισχύει, και ειδικότερα στην κατηγορία 
της Γ ενικής Επιχειρηματικότητας των Γ ενικών Επενδυτι¬ 
κών Σχεδίων του άρθρου 6 αυτού, επενδυτικού σχεδίου 
(1ης περιόδου 2014) της υπό σύσταση επιχείρησης «ΥΠΟ 
ΣΥΣΤΑΣΗ ΚΑΡΑΒΙΑ ΤΟΥΡΙΣΤΙΚΗ ΑΝΩΝΥΜΗ ΕΤΑΙΡΕΙΑ» 
με δ.τ. «ΚΑΡΑΒΙΑ ΤΟΥΡΙΣΤΙΚΗ ΑΝΩΝΥΜΗ ΕΤΑΙΡΕΙΑ», που 
αφορά στην ΙΔΡΥΣΗ ΞΕΝΟΔΟΧΕΙΟΥ 3*, 36 ΚΛΙΝΩΝ ΣΤΗ 
ΟΕΣΗ ΑΜΟΥΤΣΑ ΤΗΣ ΝΗΣΟΥ ΚΩ (ΚΑΔ 2008 κύριου κλάδου 
δραστηριότητας: 55.10.10.01) στη θέση ΟΕΣΗ ΑΜΟΥΤΣΑ, 
του Δήμου ΚΩ, της Περιφέρεια Νοτίου Αιγαίου (Νομός 
Δωδεκανήσου), συνολικού επιλέξιμου και ενισχυόμενου 
κόστους ίσου με δύο εκατομμύρια ευρώ (2.000.000,00 €). 

Η συνολική ενίσχυση ανέρχεται σε επτακόσιες χιλιάδες 
ευρώ (700.000,00 €), ήτοι ποσοστό 35,000% του ενισχυόμε- 
νου κόστους και χορηγείται με τη μορφή της επιχορήγησης. 

Ο αριθμός των νέων θέσεων εξαρτημένης εργασίας 
που θα δημιουργηθούν από τη υλοποίηση της επένδυ¬ 
σης μετά το 2ο έτος λειτουργίας από την ολοκλήρω¬ 
σή της, ανέρχονται σε 10,00 που αντιστοιχούν σε 5,00 
Ετήσιες Μονάδες Εργασίας (Ε.Μ.Ε.). 

Το επενδυτικό Σχέδιο έλαβε 50,34 βαθμούς στη βαθ¬ 
μολόγηση των κριτηρίων και συγκεντρώνει την ελάχιστη 
βαθμολογία για την Κατηγορία Ενισχύσεων, στην οποία 
έχει υποβληθεί. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 


Υπαγωγή επενδυτικού σχεδίου της επιχείρησης «ΜΟΤΟΡ 
ΟΪΛ (ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ Α.Ε.» με δ.τ. «ΜΟ¬ 
ΤΟΡ ΟΪΛ (ΕΛΛΑΣ) Α.Ε.», στην κατηγορία της Περιφερεια¬ 
κής Συνοχής των Γενικών Επενδυτικών Σχεδίων του άρ¬ 
θρου 6 του ν. 3908/2011 (1η Περίοδος 2014), όπως ισχύει, 
για την ενίσχυσή της με το κίνητρο της επιχορήγησης. 

Με την υπ' αριθ. 51985/ΥΠΕ/6/00184/Σ/Ν.3908/2011/ 
20-10-2014 απόφαση του Υφυπουργού Ανάπτυξης και 
Ανταγωνιστικότητας εγκρίθηκε η υπαγωγή στις διατάξεις 
του Ν.3908/2011, όπως ισχύει, και ειδικότερα στην κατηγο¬ 
ρία της Περιφερειακής Συνοχής των Γ ενικών Επενδυτικών 
Σχεδίων του άρθρου 6 αυτού, επενδυτικού σχεδίου (1η 
Περίοδος 2014) της επιχείρησης «ΜΟΤΟΡ ΟΪΛ (ΕΛΛΑΣ) 
ΔΙΥΛΙΣΤΗΡΙΑ ΚΟΡΙΝΘΟΥ Α.Ε.» με δ.τ. «ΜΟΤΟΡ ΟΪΛ (ΕΛΛΑΣ) 
Α.Ε.», που αφορά στο Επενδυτικό σχέδιο επέκτασης της 
μονάδας λιπαντικών του Δ/ριου της ΜΟΕ. (ΚΑΔ 2008 κύρι¬ 
ου κλάδου δραστηριότητας: 19.20) στη θέση ΔΙΥΛΙΣΤΗΡΙΑ 
ΚΟΡΙΝΘΟΥ Τ.Θ. 23, του Δήμου ΛΟΥΤΡΑΚΙΟΥ - ΑΓ. ΘΕΟΔΩ¬ 
ΡΩΝ, της Περιφέρεια Πελοποννήσου (Νομός Κορινθίας), 
συνολικού επιλέξιμου και ενισχυόμενου κόστους ίσου με 
οκτώ εκατομμύρια διακόσιες σαράντα χιλιάδες διακόσια 
σαράντα δύο ευρώ και είκοσι τρία λεπτά (8.240.242,23 €). 

Η συνολική ενίσχυση ανέρχεται σε δύο εκατομμύρια 
τετρακόσιες εβδομήντα δύο χιλιάδες εβδομήντα δύο 
ευρώ και εξήντα επτά λεπτά (2.472.072,67 €), ήτοι ποσο¬ 
στό 30,000% του ενισχυόμενου κόστους και χορηγείται 
με τη μορφή της επιχορήγησης. 

Ο αριθμός των νέων θέσεων εξαρτημένης εργασίας 
που θα δημιουργηθούν από τη υλοποίηση της επένδυ¬ 
σης μετά το 2ο έτος λειτουργίας από την ολοκλήρωσή 
της, ανέρχονται σε 20,00 που αντιστοιχούν σε 20,00 
Ετήσιες Μονάδες Εργασίας (Ε.Μ.Ε.). 

Το επενδυτικό Σχέδιο έλαβε 56,16 βαθμούς στή βαθμο¬ 
λόγηση των κριτηρίων και συγκεντρώνει την ελάχιστη 
βαθμολογία για την Κατηγορία Ενισχύσεων, στην οποία 
έχει υποβληθεί. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθ. 52257/6172/50186 (3) 

Εγκατάσταση γραφείου στην Ελλάδα της εταιρείας 
«δάθηζΐΐθη ΪΛ/αηγυ ΕΙοναΙοΓ δαίοε Οο., ΙΜ» που εδρεύ¬ 
ει στη πόλη Σενζέν της Λαϊκής Δημοκρατίας της Κί¬ 
νας, σύμφωνα με τις διατάξεις του αν 89/67, όπως 
συμπληρώθηκε, τροποποιήθηκε και αντικαταστάθηκε 
με το ν. 3427/2005 (κεφάλαιο ΣΤ') και ισχύει. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του α.ν. 89/1967, και ιδίως το άρθρο 


1 παρ. 2 «περί εγκαταστάσεως εν Ελλάδι Αλλοδαπών 
Εμποροβιομηχανικών Εταιρειών» (Φ.Ε.Κ. Α' 132), όπως 
συμπληρώθηκε, τροποποιήθηκε και αντικαταστάθηκε με 
το Ν. 3427/2005 (κεφάλαιο ΣΤ') (Φ.Ε.Κ. Α' 312) και ισχύει. 

2. Το άρθρο 90 του «Κώδικα για την Κυβέρνηση και 
Κυβερνητικά Όργανα» που κυρώθηκε με το άρθρο πρώ¬ 
το του Π.Δ. 63/2005 (Φ.Ε.Κ. Α' 98). 

3. Το Π.Δ. 178/2000 (Φ.Ε.Κ. Α' 165) «Περί Οργανισμού του 
Υπουργείου Εθνικής Οικονομίας», όπως ισχύει. 

4. Το Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141), 
όπως τροποποιήθηκε με το Π.Δ. 118/2013 (Φ.Ε.Κ Α' 152). 

5. Το Π.Δ. 119/2013 (Φ.Ε.Κ. Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

6. Το Π.Δ. 89/2014 (ΦΕΚ Α' 134) «Διορισμός Υπουργών 
Αναπληρωτών Υπουργών και Υφυπουργών». 

7. Την υπ’ αριθ. 34658/4-7-2014 (ΦΕΚ Β' 1825) κοινή από¬ 
φαση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στους 
Υφυπουργούς Ανάπτυξης και Ανταγωνιστικότητας». 

8. Την από 14-8-2014 (αρ. πρωτ. 41379) αίτηση της 
εταιρείας «δάβηζΐιοη ΪΛ/εηγυ ΕΙβναϊοΓ δαίσε Οο., υά.», που 
εδρεύει στη Λαϊκή Δημοκρατία της Κίνας, και τις από 
20-8-2014 (αρ. πρωτ. 41624) και από 5-9-2014 (αρ. πρωτ. 
43629) αιτήσεις υποβολής συμπληρωματικών στοιχεί¬ 
ων, για εγκατάσταση γραφείου στην Ελλάδα βάσει του 
Ν. 3427/2005 (κεφάλαιο ΣΤ'). 

9. Την από 22-08-2013 άδεια Λειτουργίας Νομικού Προ¬ 
σώπου επιχειρήσεως, εκδοθείσα από την Εποπτεύουσα 
Αρχή Αγοράς του Δήμου Σενζέν της Λαϊκής Δημοκρατί¬ 
ας της Κίνας, θεωρημένη από το Γ ραφείο Εξωτερικών 
Υποθέσεων της Λαϊκής Δημοκρατίας της Κίνας και το 
Γενικό Προξενείο της Ελλάδος στη Γκουανγκζου της 
Λαϊκής Δημοκρατίας της Κίνας στις 31-7-2014, από 
την οποία προκύπτει ότι η Εταιρεία «δόθηζίτθη ΪΛ/αηγυ 
ΕΙβναΙΟΓ δαίοε Οο., 11<±» έχει συσταθεί νόμιμα στη πόλη 
Σενζέν, της Λαϊκής Δημοκρατίας της Κίνας. 

10. Την απόφαση της Επιτροπής του άρθρου 28 παρ. 1 
του ν. 3427/2005, η οποία συνεδρίασε την 9η Οκτωβρίου 
2014 (Πρακτικό 54), για την πιστοποίηση του ποσοστού 
κέρδους της εταιρείας, αποφασίζουμε: 

Άρθρο 1 

1. Εγκρίνουμε την εγκατάσταση γραφείου στην Ελ¬ 
λάδα, σύμφωνα με τις διατάξεις του αν 89/1967, όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ'), της εταιρείας «δόθηζΐΐθη 
ΪΛ/αηγυ ΕΙοναΙΟΓ δαίοε Οο., Ι_1ά.» που εδρεύει στη πόλη 
Σενζέν της Λαϊκής Δημοκρατίας της Κίνας, και ασχολεί- 
ται με το εμπόριο, τις πωλήσεις, τη τεχνική υποστήριξη 
ανελκυστήρων επαγγελματικού τύπου, ιδιαίτερα σε χώ¬ 
ρους στάθμευσης αυτοκινήτων. 

2. Το Γ ραφείο που θα εγκατασταθεί στην Ελλάδα θα 
ασχολείται αποκλειστικά με τη παροχή α) συμβουλευ¬ 
τικών υπηρεσιών και β) υπηρεσιών μάρκετινγκ, προς το 
Κεντρικό του Κατάστημα στη πόλη Σενζέν της Λαϊκής 
Δημοκρατίας της Κίνας. 

Άρθρο 2 

1. Το ποσοστό κέρδους επί των πόσης φύσεως εξό¬ 
δων και αποσβέσεων του γραφείου πλην του φόρου 
εισοδήματος που θα εφαρμόζεται για τον προσδιορι- 

σμό των ακαθαρίστων εσόδων του Γραφείου (μέθοδος 
οοεί ρΐυε), σύμφωνα με το άρθρο 28 του ν. 3427/2005, 
ορίζεται σε δέκα τρία και πενήντα πέντε εκατοστά επί 
τοις εκατό (13,55%), 

2. Το ποσοστό αυτό επανεξετάζεται ανά πενταετία ή 
νωρίτερα εφόσον διαφοροποιούνται σημαντικά οι συν¬ 
θήκες της αγοράς. 

Η εταιρεία οφείλει κατά το τελευταίο δίμηνο της 
πενταετίας από την έκδοση της παρούσης απόφασης 
ή και οποτεδήποτε άλλοτε ζητηθεί από την αρμόδια 
Υπηρεσία, να υποβάλει εκ νέου, βάσει των τελευταί¬ 
ων διαθέσιμων στοιχείων, τη μελέτη τεκμηρίωσης του 
περιθωρίου κέρδους, που προβλέπεται στην Υπουργι¬ 
κή Απόφαση υπ’ αριθ. IΕ/4487/466/8.2.2006 (ΦΕΚ Β' 152) 
«Καθορισμός δικαιολογητικών και στοιχείων αιτήσεων 
για την υπαγωγή αλλοδαπών και ημεδαπών εταιρειών 
στις διατάξεις του α.ν. 89/1967, όπως τροποποιήθηκε με 
το ν. 3427/2005 (κεφάλαιο Στ')». 

Άρθρο 3 

1. Το γραφείο της εταιρείας «δάθηζίτθη ΙΛ/εηγυ ΕΙοναΐοΓ 
δαΙβε Οο., ϋ<±» η εγκατάσταση του οποίου στην Ελλάδα 
εγκρίνεται με την παρούσα, υποχρεούταί: 

α) να έχει δαπάνες λειτουργίας στην Ελλάδα (μισθο¬ 
δοσία του προσωπικού και κάθε είδους άλλες δαπά¬ 
νες λειτουργίας) τουλάχιστον εκατό χιλιάδων (100.000) 
ευρώ ετησίως, οι οποίες θα πρέπει να τεκμηριώνονται 
από αντίστοιχα επίσημα παραστατικά και στοιχεία 
που πληρούν της προϋποθέσεις του Κώδικα Βιβλίων 
και Στοιχείων. 

β) να τιμολογεί το ποσό των ετήσιων δαπανών του, 
πλέον του προσδιορισθέντος ποσοστού κέρδους, προς 
το Κεντρικό του Κατάστημα. 

γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως θα προκύπτει από 
Βεβαίωση αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό. 

δ) εντός δώδεκα (12) μηνών από την έκδοση της πα¬ 
ρούσας απόφασης και εφεξής να απασχολεί στην Ελλά¬ 
δα προσωπικό της τουλάχιστον τεσσάρων ατόμων, εκ 
των οποίων ένας υπάλληλος δύναται να απασχολείται 
με σύμβαση μερικής απασχόλησης». 

Άρθρο 4 

1. Η εταιρεία «δάθηζάθη ΙΛ/αηγυ ΕΙθναίοΓ δαίοε Οο., ΙΙά.» 
είναι υποχρεωμένη: 

α) να γνωστοποιήσει, μέσα σε δύο (2) μήνες από δη¬ 
μοσίευση της απόφασης αυτής, την έναρξη λειτουργίας 
από την αρμόδια Δ.Ο.Υ. και τη διεύθυνση της εγκατά¬ 
στασης του Γ ραφείου της στην Ελλάδα, στο Υπουργείο 
Ανάπτυξης και Ανταγωνιστικότητας (Γενική Διεύθυνση 
Ιδιωτικών Επενδύσεων, Διεύθυνση Κεφαλαίων Εξωτερι¬ 
κού, Τμήμα Α') και στο Υπουργείο Οικονομικών (Γενική 
Διεύθυνση Φορολογίας- Διεύθυνση Φορολογίας Εισοδή¬ 
ματος). Επίσης εντός της ιδίας προθεσμίας η εταιρεία 
είναι υποχρεωμένη να υποβάλει στις ανωτέρω Υπηρεσί¬ 
ες τη σύμβαση για τη παροχή των αναφερομένων στο 
άρθρο 1 παράγραφος 2 της παρούσης υπηρεσιών από 
το Γ ραφείο προς το Κεντρικό Κατάστημα. 

β) να γνωστοποιεί στην αρμόδια Υπηρεσία του Υπουρ¬ 
γείου Ανάπτυξης και Ανταγωνιστικότητας (Γενική Δι¬ 
εύθυνση Ιδιωτικών Επενδύσεων, Διεύθυνση Κεφαλαίων 


Εξωτερικού, Τμήμα Α') κάθε μεταβολή των στοιχείων 
της όπως η ιθαγένεια και η έδρα της, η επωνυμία και 
νομική της μορφή το αντικείμενο δραστηριότητας της, 
η σύνθεση του Διοικητικού της Συμβουλίου, ο νόμιμος 
εκπρόσωπος της στην Ελλάδα και τα στοιχεία επικοι¬ 
νωνίας αυτού, η διεύθυνση και τα λοιπά στοιχεία επι¬ 
κοινωνίας του Γ ραφείου, εντός 50 ημερών το αργότερο 
από την ημέρα της μεταβολής, υποβάλλοντας τα κατά 
περίπτωση δικαιολογητικά τεκμηρίωσης. 

γ) να ενημερώνει εντός 15 ημερών το Υπουργείο Εσω¬ 
τερικών, Γ ενική Δ/νση Μεταναστευτικής Πολιτικής, για 
κάθε απόλυση αλλοδαπού προσωπικού, καθώς και για 
κάθε αλλαγή του νόμιμου εκπροσώπου στην Ελλάδα 
και της διεύθυνσης και των στοιχείων επικοινωνίας του 
Γ ραφείου. 

δ) να υποβάλλει κάθε χρόνο το αργότερο μέχρι το 
τέλος Ιουνίου στο Υπουργείο Ανάπτυξης και Ανταγω¬ 
νιστικότητας (Γενική Διεύθυνση Ιδιωτικών Επενδύσεων, 
Διεύθυνση Κεφαλαίων Εξωτερικού, Τμήμα Α'), όλα τα 
στοιχεία που αφορούν στη λειτουργία του Γ ραφείου της 
στην Ελλάδα κατά τον προηγούμενο χρόνο, σύμφωνα 
με τα σχετικά έντυπα της Υπηρεσίας (Γενική Διεύθυνση 
Ιδιωτικών Επενδύσεων, Διεύθυνση Κεφαλαίων Εξωτερι¬ 
κού, Τμήμα Α'). 

Ειδικότερα τα υποβαλλόμενα στοιχεία αφορούν: 

- τα στοιχεία προσωπικού που απασχολήθηκε τον 
προηγούμενο χρόνο, και ο χρόνος απασχόλησής του. 

- το ποσό των ετησίων δαπανών στην Ελλάδα και τα 
πόσης φύσεως άλλα έξοδα. 

- το ποσό των ακαθαρίστων εσόδων 

- το ποσό που εισέπραξε μέσω τραπεζικών εμβασμά¬ 
των από το εξωτερικό και 

- ό,τι άλλο στοιχείο αναφέρεται στα προαναφερόμενα 
έντυπα. 

2. Σε περίπτωση διακοπής της λειτουργίας του Γ ραφεί¬ 
ου, η εταιρεία «δάθηζΐΐθη ίΛ/αηγυ ΕΙβναΙΟΓ δαίθε Οο.,υά.» 
υποχρεούταί να ενημερώσει εγκαίρως το Υπουργείο 
Ανάπτυξης και Ανταγωνιστικότητας (Γενική Διεύθυνση 
Ιδιωτικών Επενδύσεων, Διεύθυνση Κεφαλαίων Εξωτε¬ 
ρικού, Τμήμα Α'), υποβάλλοντας αίτημα ανάκλησης της 
παρούσας, συνοδευόμενο από την σχετική απόφαση 
του αρμοδίου οργάνου της. 

Άρθρο 5 

1. Παράβαση από την εταιρία των διατάξεων του α.ν. 
89/67, όπως συμπληρώθηκε, τροποποιήθηκε και αντικα- 
ταστάθηκε με το ν. 3427/2005 (κεφάλαιο ΣΤ') και ισχύει, 
καθώς και των όρων της απόφασης αυτής, συνιστά λόγο 
επιβολής κυρώσεων, που συνίστανται σε πρόστιμο ή και 
ανάκληση της παρούσας. 

2. Για παραβάσεις της νομοθεσίας περί εισόδου και 
διαμονής αλλοδαπών ευθύνεται αλληλεγγύως και εις 
ολόκληρον με την εταιρεία ο νόμιμος εκπρόσωπός της 
στην Ελλάδα, ανεξαρτήτως της τυχόν ποινικής του ευ¬ 
θύνης. 

3. Κατά τα λοιπά η λειτουργία του γραφείου της εται¬ 
ρείας «δάθηζΐΐθη νναηγυ ΕΙθναίοΓ δαίοε Οο., 1_1<±» στην 
Ελλάδα, διέπεται από τις διατάξεις της κείμενης νο¬ 
μοθεσίας. 

Αρθρο 6 

Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2014 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθ. 52264/6171/50149 (4) 

Τροποποίηση τηςυπ’αριθ.ΙΕ/16854/2466/50149/29-05-2009 
απόφασης του Υφυπουργού Οικονομίας και Οικονο¬ 
μικών, που αφορά στην υπαγωγή της Ελληνικής Εται¬ 
ρείας «ΟΑΝΤΑΒ ΣΥΜΒΟΥΛΕΥΤΙΚΕΣ ΥΠΗΡΕΣΙΕΣ ΑΝΩ¬ 
ΝΥΜΗ ΕΤΑΙΡΕΙΑ» με διακριτικό τίτλο «ΟΑΝΤΑΒ Α.Ε.» 
στις διατάξεις του νόμου 89/1967, όπως συμπληρώθη¬ 
κε, τροποποιήθηκε και αντικαταστάθηκε με το ν. 3427/ 
2005 (κεφάλαιο ΣΤ') και ισχύει. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του α.ν. 89/1967, και ιδίως το άρθρο 
1 παρ. 2 «περί εγκαταστάσεως εν Ελλάδι Αλλοδαπών 
Εμποροβιομηχανικών Εταιρειών» (Φ.Ε.Κ. Α' 132), όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ') (Φ.Ε.Κ. Α' 312) και ισχύει. 

2. Το άρθρο 90 του «Κώδικα για την Κυβέρνηση και 
Κυβερνητικά Όργανα» που κυρώθηκε με το άρθρο πρώ¬ 
το του Π.Δ. 63/2005 (Φ.Ε.Κ. Α' 98). 

3. Το Π.Δ. 178/2000 (Φ.Ε.Κ. Α' 165) «Περί Οργανισμού του 
Υπουργείου Εθνικής Οικονομίας», όπως ισχύει. 

4. Το Π.Δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141), 
όπως τροποποιήθηκε με το Π.Δ. 118/2013 (Φ.Ε.Κ Α' 152). 

5. Το Π.Δ. 119/2013 (Φ.Ε.Κ. Α'153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

6. Το Π.Δ. 89/2014 (ΦΕΚ Α' 134) «Διορισμός Υπουργών 
Αναπληρωτών Υπουργών και Υφυπουργών». 

7. Την υπ’ αριθ.. 34658/4-7-2014 (ΦΕΚ Β' 1825) κοινή από¬ 
φαση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στους 
Υφυπουργούς Ανάπτυξης και Ανταγωνιστικότητας». 

8. Την υπ’ αριθ. IΕ/16854/2466/50149/29-05-2009 απόφα¬ 
ση του Υφυπουργού Οικονομίας και Οικονομικών (ΦΕΚ 
1153/Β/15.06.2009), που αφορά στην υπαγωγή της Ελλη¬ 


νικής Εταιρείας «ΟΑΝΤΑΒ ΣΥΜΒΟΥΛΕΥΤΙΚΕΣ ΥΠΗΡΕΣΙΕΣ 
ΑΝΩΝΥΜΗ ΕΤΑΙΡΕΙΑ» με διακριτικό τίτλο «ΟΑΝΤΑΒ Α.Ε.» 
στις διατάξεις του νόμου 89/1967, όπως συμπληρώθηκε, 
τροποποιήθηκε και αντικαταστάθηκε με το ν. 3427/2005 
(κεφάλαιο ΣΤ') και ισχύει. 

9. Την υπ’ αριθ. ΙΕ/4488/467/8.2.2006 (ΦΕΚ 152/Β/9-2-2006) 
απόφαση του Υφυπουργού Οικονομίας και Οικονομικών 
«Εξειδίκευση των κριτηρίων για τον καθορισμό του πε¬ 
ριθωρίου κέρδους των επιχειρήσεων του α.ν. 89/1967, 
όπως τροποποιήθηκε με το ν. 3427/2005 (κεφάλαιο ΣΤ'). 

10. Την από 1-4-2014 αίτηση (α.π. 15408) της εταιρεί¬ 
ας, για τον καθορισμό νέου περιθωρίου κέρδους, λόγω 
παρέλευσης πενταετίας. 

11. Την απόφαση της Επιτροπής του άρθρου 28 παρ. 
1 του ν.3427/2005, η οποία συνεδρίασε στις 9-10-2014 
(Πρακτικό 54) και πιστοποίησε ομόφωνα το ετήσιο πο¬ 
σοστό κέρδους της ανωτέρω εταιρείας για την πε¬ 
νταετία 15-6-2014 έως 14-6-2019 σε πέντε και ενενήντα 
τέσσερα εκατοστά επί τοις εκατό (5,94%), επί των πό¬ 
σης φύσεως εξόδων και αποσβέσεων, αποφασίζουμε: 

Άρθρο 1 

1. Η παραγρ. 4 του άρθρου 3 της υπ’ αριθ. IΕ/16854/2466/ 
50149/29-05-2009 (Φ.Ε.Κ. 1153/Β/15.06.2009) απόφασης 
του Υφυπουργού Οικονομίας και Οικονομικών, τροπο¬ 
ποιείται ως ακολούθως: 

«4. Το ετήσιο ποσοστό κέρδους επί των δαπανών της 
εταιρείας (οοεί-ρΐυε), όπως προέκυψε από την εξέταση 
της μελέτης τεκμηρίωσης και πιστοποιήθηκε από την 
Επιτροπή του άρθρου 28 του Ν 3427/2005 ορίζεται σε 
πέντε και ενενήντα τέσσερα εκατοστά επί τοις εκατό 
(5,94%). 

Το ποσοστό αυτό ισχύει από 15-6-2014, και επανεξε¬ 
τάζεται ανά πενταετία ή νωρίτερα εφόσον διαφοροποι¬ 
ούνται σημαντικά οι συνθήκες της αγοράς». 

2. Οι λοιποί όροι της ανωτέρω Απόφασής μας, παρα¬ 
μένουν ως έχουν. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2014 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















